**Prevádzkový poriadok pohrebiska Obce Ratkovo**

**Čl. 1**

**Všeobecné ustanovenia**

Prevádzkový poriadok určuje podmienky, zásady a opatrenia, ktoré treba rešpektovať a dodržiavať pri

prevádzkovaní pohrebiska v súlade so zákonom NR SR č.131/2010 Z. z. o pohrebníctve a o zmene a doplnení zákona č.455/1991 Zb. o živnostenskom podnikaní v znení neskorších predpisov a zákonom

NR SR č.126/2006 Z. z. o verejnom zdravotníctve a o zmene a doplnení niektorých zákonov.

**Tento prevádzkový poriadok sa vzťahuje na pohrebisko nachádzajúce sa v k.ú. Ratkovo**

**Čl. 2**

**Identifikačné údaje prevádzkovateľa pohrebiska**

Obec: Obec Ratkovo

Sídlo: Ratkovo 73, 038 54 Krpeľany

IČO: 00316865

Štatutárny zástupca obce: PhDr. Rastislav Frkáň – starosta obce

 **Čl. 3**

**Rozsah služieb poskytovaných na pohrebisku**

1. Prevádzkovateľ pohrebiska poskytuje na pohrebisku nasledovné druhy služieb:

Správa a údržba pohrebiska, správa a údržba komunikácii a zelene na pohrebisku a okolí, vedenie evidencie súvisiacej s prevádzkovaním pohrebiska, zber a odvoz odpadu z pohrebiska, dodávku úžitkovej vody, správu domu smútku, správu chladiaceho zariadenia, prevzatie ľudských ostatkov na dočasné uloženie do chladiaceho zariadenia do doby ich pochovania resp. odvozu na kremáciu, ozvučenie pohrebného aktu.

 **Čl. 4**

 **Povinnosti nájomcu hrobového miesta**

**1. Nájomca hrobového miesta je povinný:**

 a) dodržiavať ustanovenia prevádzkového poriadku, ktoré sa týkajú povinnosti nájomcu hrobové-

 ho miesta,

 b) užívať hrobové miesto podľa nájomnej zmluvy,

 c) udržiavať prenajaté hrobové miesto a jeho bezprostredné okolie v poriadku na vlastné náklady

 d) písomne oznamovať prevádzkovateľovi pohrebiska všetky zmeny údajov, prípadných zásahov na

 prenajatom hrobovom mieste, ktoré sú potrebné na vedenie evidencie hrobových miest

 e) ukladať odpad na miesta určené prevádzkovateľom pohrebiska t. j. do veľkokapacitných

 kontajnerov (okrem stavebného odpadu),

 f) udržiavať poriadok na pohrebisku.

2. Právo užívať hrobové miesto vzniká uzatvorením nájomnej zmluvy. Zmluva musí mať písomnú formu. Uzatvorením zmluvy nájomca nenadobúda vlastnícke právo k hrobovému miestu. Vlastníctvom nájomcu je len príslušenstvo hrobu, ak ho nájomca vybudoval na vlastné náklady. Nájomca hrobového miesta nie je oprávnený dať hrobové miesto do podnájmu.

3. Uzatvorením nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov, ľudských ostatkov a urny so spopolnenými telesnými pozostatkami. Nájomná zmluva sa uzatvára na dobu určitú. Nesmie sa vypovedať skôr ako po uplynutí tlecej doby ( podľa zákona č.131/2010 Z. z. je to min. 10 rokov/.

4. Pri úmrtí nájomcu hrobového miesta má prednostné právo na uzatvorenie novej nájomnej zmluvy na hrobové miesto osoba blízka. Ak je blízkych osôb viac, tá blízka osoba, ktorá sa prihlásila ako prvá.

5. Nájomca hrobového miesta môže realizovať stavebné úpravy hrobového miesta **len na základe písomného povolenia prevádzkovateľa pohrebiska,** pričom za stavebnú úpravu sa považuje vybudovanie a väčšia úprava obruby, osadenie pomníka (t. j. náhrobného kameňa), náhrobnej dosky (t. j. platne) hrobového miesta, vybudovanie alebo väčšia oprava hrobky. Príslušenstvo hrobu (pomníky, kríže a pod.) musí byť osadené tak, aby neohrozovalo iných návštevníkov a okolitéhrobové miesta. Nájomca a osoba vykonávajúca stavebné úpravy hrobového miesta nesmie odkladať časti príslušenstva na iné hrobové miesta alebo ich opierať o príslušenstvo iných hrobov aje povinný zlikvidovať všetky odpady vzniknuté pri týchto prácach mimo pohrebiska (betón, zemina a pod.). **Stavebné úpravy je nájomca povinný písomne nahlásiť prevádzkovateľovi pohrebiska pred ich uskutočnením a je povinný prevádzkovateľovi pohrebiska nahlásiť aj ich skončenie.**

6. Nájomca, resp. osoby, ktoré na hrobovom mieste vykonávajú kamenárske práce, sú povinní zvyšky kameňa a ostatných materiálov používaných pri týchto prácach vyviezť z pohrebiska, a to na vlastné náklady. Zvyšky kameňa nesmie ukladať do kontajnera na pohrebisku, ani na iné miesta v areáli pohrebiska.

7. Po skončení prác na úprave hrobového miesta je nájomca povinný vykonať alebo zabezpečiť vyčistenie okolia hrobového miesta.

8. Demontáž, odstraňovanie, odvoz pomníkov, epitafných dosiek alebo ich súčastí musí oprávnenáosoba alebo ich vlastník vopred oznámiť prevádzkovateľovi, ktorý o tom vedie evidenciu.

9. Individuálne vysádzať stromy a kry a umiestňovať lavičky na pohrebiskách bez povolenia správcu pohrebísk je prísne zakázané.

10. Právo k hrobovému miestu zanikne zrušením alebo vzdaním sa hrobového miesta.

**Čl. 5**

 **Povinnosti návštevníkov pohrebiska**

1. Návštevníci pohrebiska sú povinní správať sa spôsobom zodpovedajúcim piete miesta, nesmú robiť hluk, vykrikovať, požívať alkoholické nápoje a iné omamné látky, poškodzovať pomníky, zariadenia pohrebiska, objekty a zeleň na pohrebisku. V celom objekte pohrebiska sa zakazuje jazda na bicykli. Rovnako sa zakazuje jazda na kolieskových korčuliach, kolobežke, skateboarde a pod.

2. Na pohrebisko je zakázané vodiť alebo vpúšťať psov a iné zvieratá.

3. Na pohrebisko je zakázaný prístup dopravnými prostriedkami s výnimkou dopravy nevládnych alebo zdravotne postihnutých občanov, na dopravu materiálu potrebného na výstavbu a rekonštrukciu obrubníkov, pomníkov, na dopravu rakvy s ľudskými pozostatkami zomrelého do domu smútku.

4. Prevádzkovateľ pohrebiska môže prístup na pohrebisko alebo jeho časť dočasne zakázať, a to v čase vykonávania terénnych úprav, exhumácii a počas nepriaznivého počasia, ak nemožno zabezpečiť bezpečnosť návštevníkov pohrebiska.

5. Na pohrebisku je zakázané páliť trávu, lístie a iný odpad. Sviečky a kahance možno rozsvecovať len na hrobovom mieste alebo na to vyhradenom mieste tak, aby nevzniklo nebezpečenstvo požiaru. Každý návštevník pohrebiska je povinný dodržiavať bezpečnostné predpisy v zmysle platných právnych predpisov a protipožiarne predpisy vyplývajúce zo zákona o ochrane pred požiarmi.

6. Zakazuje sa akékoľvek umiestňovanie ponúk a reklám právnickými alebo fyzickými osobami vo všetkých priestoroch pohrebiska a na akomkoľvek objekte, ktorý tvorí vybavenosť pohrebiska.

 **Čl. 6**

 **Čas, keď je pohrebisko prístupné verejnosti**

 Pohrebisko je prístupné verejnosti v letnom období od 01.04. do 15.11 kalendárneho roku od 08.00 hod do 22.00 hod a v zimnom období od 16.11. do 31.03 kalendárneho roka od 8,00 hod do 19.00 hod. V zimnom období sa vykonáva zimná údržba iba pre potreby pohrebu.

 **Čl. 7**

 **Spôsob ukladania ľudských pozostatkov**

 1. Do hrobových miest sa pochovávajú ľudské pozostatky alebo ostatky alebo spopolnené ľudské

 pozostatky .

 2. Hrob na ukladanie ľudských pozostatkov musí spĺňať tieto požiadavky:

a) pre dospelú osobu a dieťa staršie ako 10 rokov musí byť hĺbka hrobu najmenej 1,6 m

 b) pre dieťa mladšie ako 10 rokov najmenej 1,2 m

 c) prehĺbený hrob musí mať hĺbku aspoň 2,2 m

 d) rakva s ľudskými pozostatkami musí byť po uložení do hrobu zasypaná skyprenou

 zeminou vo výške 1,2 m

 e) dno hrobu musí ležať najmenej 0,5 m nad hladinou podzemnej vody

 3. Pred uplynutím tlecej doby sa do toho istého hrobu môžu uložiť ďalšie ľudské pozostatky, ak

 je možné ich umiestniť nad úroveň naposledy pochovaných ľudských pozostatkov a vrstva

 uľahnutej zeminy nad rakvou bude najmenej 1 meter.

 4. Bočné vzdialenosti medzi jednotlivými hrobmi musia byť najmenej 0,3 m.

 5. Pri zhotovení obruby hrobov, nesmú byť presiahnuté tieto maximálne vonkajšie rozmery:

 ● hrob pre dieťa do 6 rokov 80 x 140 cm

 ● hrob pre dieťa do 14 rokov 90 x 200 cm

 ● jedno hrob 110 x 245 cm

 ● dvoj hrob 220 x 245 cm

 ● troj hrob 330 x 245 cm

 ● urnový hrob 100 x 100 cm

 **Čl. 8**

**Dĺžka tlecej doby**

1. Dĺžka tlecej doby na pohrebiskách je podľa zákona o pohrebníctve č.131/2010 Z. z. 10 rokov. V obci

 Ratkovo je podľa hydrogeologických podmienok určená tlecia doba **30 rokov**.

2. Ľudské ostatky musia byť uložené v hrobe najmenej do uplynutia tlecej doby. K likvidácii hrobu

 nesmie dôjsť pred uplynutím tlecej doby.

3. Ochranné pásmo pohrebiska je 50m od hranice pohrebiska. V ochrannom pásme sa nesmú

 povoľovať ani umiestňovať budovy okrem budov, ktoré poskytujú služby súvisiace s

 pohrebníctvom.

**Čl. 9**

**Spôsob vedenia evidencie pohrebiska**

1.Obec vedie evidenciu pohrebiska v zmysle § 17 ods.4 písm. a/ v elektronickej podobe.

 **Čl. 10**

 **Spôsob nakladania s odpadmi**

 1. Odpad, ktorý vzniká pri údržbe hrobového miesta, je nájomca hrobového miesta a tiež návštevník

 pohrebiska povinný umiestniť do kontajnerov. Toto sa netýka stavebného odpadu a prebytočnej

 zeminy, ktoré sú povinní zlikvidovať mimo pohrebiska.

2. Nájomcovia hrobových miest a návštevníci pohrebiska sú oprávnení do kontajnerov vyhadzovať:

 - zvyšky kvetinovej výzdoby,

 - napadané lístie a odstránenú trávu,

 - nádoby od sviečok,

 - poškodené ozdobné predmety

3. Prevádzkovateľ pohrebiska zabezpečuje vývoz odpadu z veľkokapacitných kontajnerov na vlastné

 náklady.

4. Stavebný odpad je nájomca hrobového miesta povinný odviezť a zlikvidovať z pohrebiska na vlastné

 náklady.

5. Ukladať komunálny odpad vzniknutý mimo pohrebiska do kontajnera umiestneného na pohrebisku

 je prísne zakázané

 **Čl. 11**

 **Podmienky vstupu prevádzkovateľa pohrebnej služby na pohrebisko**

1. Prevádzkovateľovi pohrebnej služby je povolený vstup na pohrebisko len na vykonanie pohrebnej

 služby podľa rozsahu dohodnutého s obstarávateľom pohrebu, za účelom prepravy ľudských

 ostatkov, prenosom rakvy a pochovania ľudských pozostatkov alebo ľudských ostatkov.

2. Prevádzkovateľ pohrebiska vykonáva dozornú činnosť pri pietnych aktoch, tzn. odovzdáva

 a  preberá priestory a zariadenia domu smútku obstarávateľovi pohrebu.

3. Pracovníci pohrebnej služby musia byť počas smútočného obradu upravení a povinní sa zdržať

 v styku s pozostalými necitlivého správania a svojim oblečením a vystupovaním zachovávať

 dôstojnosť celého pietneho aktu.

4. Pohrebné služby sú zodpovedné:

 - za výkop hrobu a jeho zasypanie,

 - za bezpečné otvorenie a uzatvorenie hrobu, alebo hrobky,

 - za poškodenie hrobového príslušenstva pri vykonávaní svojej činnosti.

5. Pohrebné služby sú povinné:

 - dodržiavať ustanovenia tohto prevádzkového poriadku,

 - svoju činnosť vykonávať v zmysle platných zákonov,

 - pri výkope nového hrobového miesta dodržiavať hranice rozmerov hrobov stanovených

 prevádzkovateľom pohrebiska.

 **Čl. 12**

 **Cenník služieb**

K prevádzkovému poriadku pohrebiska Obce Podhradie bol schválený nasledovný cenník služieb,:

**1. Cena nájomného za užívanie hrobového miesta je stanovená nasledovne:**

|  |  |  |
| --- | --- | --- |
| **Druh služby** | **Doba prenájmu** | **Cena služby** |
| Užívanie jedno hrobu |  10 rokov |  10,00 € |
| Užívanie dvoj hrobu |  10 rokov |  20,00 €  |
| Užívanie troj hrobu |  10 rokov |  25,00 € |
| Užívanie detského hrobu |  10 rokov |  10,00 € |

**2. Prevádzkovateľ pohrebiska ďalej účtuje za:**

- použitie domu smútku/ 1 deň 3,50 €

 - za uloženie ľudských pozostatkov v chladiacom zariadení za každý začatý deň 0,70 €

  **Čl. 13**

 **Prechodné ustanovenia**

Doterajšie právne vzťahy týkajúce sa užívania hrobového miesta zostávajú zachované za rovnakých podmienok, ako boli dohodnuté v právnom vzťahu, ak osoby z tohto právneho vzťahu sú známe a pod-

mienky užívania hrobového miesta sú splnené

 **Čl. 14**

  **Záverečné ustanovenie**

1. Tento prevádzkový poriadok Obce Ratkovo vydal starosta Obce Ratkovo dňa ...............

 Bol schválený všeobecne záväzným nariadením obce Ratkovo č. 01.2020 dňa ....................

 . .

 -------------------------------------------------

 PhDr Rastislav Frkáň

 starosta obce